Sagunt rep el club de rugbi francés FC Aix Les Bains
30 d’abril 2025

![](/media/ykphsy41/img_9785c.jpg?width=850&height=566.6666666666666)

Estos dies visita Sagunt l'equip de rugbi francés FC Aix Les Bains. Es tracta d'una visita institucional i esportiva que durarà fins al divendres 2 de maig en el marc de les trobades amistoses internacionals organitzades entre clubs afiliats a la Federació Espanyola de Rugbi (FER) i la Fédération Française de Rugbi (FFR).

En la recepció han participat l'alcalde de Sagunt, Darío Moreno; el regidor d'Activitat Física, Salut i Esports; Javier Timón; el vocal de la Junta Directiva del Estreles de Morvedre Rugbi Club, Francisco Giménez; i el director esportiu del club francés, Arturo Cabaret.

Darío Moreno ha agraït la visita dels i les esportistes: “Les nostres ciutats són espais internacionals obertes al món que volen continuar creixent i aprenent. Gràcies per vindre i compartir esta experiència en la qual coneixereu els nostres valors, així com la gastronomia local de Sagunt”.

![](/media/5e4fazfp/img_9773_c.jpg?width=850&height=566.6666666666666)

Javier Timón ha posat l'accent en el fet que estos viatges no tenen únicament una finalitat turística: “En estos intercanvis esportius es coneixen els costums locals i amb la disputa de partits també s'aprenen tècniques i models d'entrenament diferents que ajuden a aconseguir un nivell de professionalització òptim”.

Durant la seua estada, tots dos equips ja han estat entrenant junts i han visitat els monuments històrics de Sagunt. Així mateix, van disputar un partit amistós en la categoria U14 i van recórrer també la zona comercial de Sagunt i el Port de Sagunt.

Després de la recepció a l'Ajuntament, visitaran les platges del Port de Sagunt i Almardà i jugaran un nou partit, en esta ocasió en la categoria U16 en el camp de rugbi de Baladre. També visitaran els principals monuments artístics i patrimonials de València. L'esdeveniment de tancament de la visita serà un partit amistós en la categoria U19.

![](/media/fm0aa3ut/estreles-de-morvedre_c.jpg?width=400&height=500&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-04-30-sagunt-rep-el-club-de-rugbi-frances-fc-aix-les-bains/ "Facebook")
*   [](http://twitter.com/share?url=https://aytosagunto.es/va/actualitat/2025-04-30-sagunt-rep-el-club-de-rugbi-frances-fc-aix-les-bains/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-30-sagunt-rep-el-club-de-rugbi-frances-fc-aix-les-bains/ "Linked In")
*   [](mailto:?body=https://aytosagunto.es/va/actualitat/2025-04-30-sagunt-rep-el-club-de-rugbi-frances-fc-aix-les-bains/)